Diari Oficial de la Generalitat Valenciana


Sumari del DOGV 9574, del 14-04-2023 (2023/3820)

RESOLUCIÓ de 30 de març de 2023, de la Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2023 (16.20.001/23).
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9574

Data del DOGV
:   14-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3820


Data del document
:   30-03-2023

Organisme emissor
:   Institut Valencià de la Joventut

Tipus de document
:   Resolució

Descriptors 

:   * Institut Valencià de la Joventut

RESOLUCIÓ de 30 de març de 2023, de la Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2023 (16.20.001/23). [2023/3820]  
La Direcció General de l'Institut Valencià de la Joventut ha plantejat la necessitat de modificar la dotació del capítol II del seu pressupost de despeses. Concretament, augmentar-la en 846.910,83 euros. Aquest augment és possible per la incorporació dels crèdits aprovats, però no executats en 2022, destinats a atendre les obligacions que es deriven de l'execució de les actuacions emmarcades en el programa Carnet Jove.  
  
D'altra banda, ha sigut publicada en el DOGV (Núm. 9560 / 23.03.2023), la Resolució de 13 de març de 2023, de la Vicepresidència i Conselleria d'Igualtat i Polítiques Inclusives que modifica el Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per la Resolució de 19 de juny de 2021, i incrementa la línia de subvenció S6024 «Premis IVAJ» amb un import addicional de 100.000,00 euros el finançament dels quals es nodrirà amb la incorporació dels romanents del programa Carnet Jove.  
Segons el que s'estableix en l'article 45.1.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els crèdits que en finalitzar l'exercici anterior no estiguen vinculats al compliment de les obligacions ja reconegudes i siguen finançats amb ingressos afectats a la realització d'actuacions determinades, podran incorporar-se al pressupost. I es podran finançar a càrrec del romanent de tresoreria afectat, segons l'article 45.2.  
  
D'acord amb el que s'estableix en l'article 26.1.b, en relació amb l'article 24.d, de la Llei 9/2022, de 30 de desembre, de pressupostos de la Generalitat per a l'exercici 2023, pel qual s'atorga la competència per a autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, Vicepresidència i Conselleria d'Igualtat i Polítiques Inclusives, resolc  
  
  
Autoritzar la incorporació dels crèdits finalistes en el pressupost de l'Institut Valencià de la Joventut per a l'exercici 2023, i el finançament d'aquests a càrrec del romanent de tresoreria afectat, segons el detall següent:  
- Augment de la dotació en el pressupost de despeses en l'aplicació 16.00234.IVAJ G2, «Altres despeses diverses Carnet Jove», per un import de 7 46.910,83 euros.  
- Augment de la dotació en el pressupost de despeses en l'aplicació 16.00387.IVAJ G4, Línia de subvenció S6024000 «Premis IVAJ», per un import de 100.000,00 euros. A conseqüència d'aquest augment la dotació de la línia de subvenció de l'annex de transferències i subvencions corrents queda amb el detall següent:  
  
Codi Denominació Dotació anterior Alta Dotació modificada  
S6024000 Premis IVAJ 12.000,80 093.141,82 453.582,00  
  
  
- Dotació en l'estat d'ingressos del pressupost de 2023, en l'aplicació 16.00953. IVAJ 87358 «Romanent de tresoreria per a la incorporació de romanents», d'un import de 846.910,83 euros.  
  
València, 30 de març de 2023.- La vicepresidenta i consellera d'Igualtat i Polítiques Inclusives i presidenta de l'Institut Valencià de la Joventut: Aitana Mas Mas